Wüstenrot Slovensko

Wüstenrot Slovensko je označenie finančnej skupiny, pod ktorú spadajú značky Wüstenrot poisťovňa, a. s. a Wüstenrot stavebná sporiteľňa, a. s. Spoločnosť Wüstenrot je pôvodom z Nemecka a Rakúska a na slovenský trh sa etablovala v roku 1993, kedy bola podľa zákona č. 310/1992 Zb. o stavebnom sporení založená Stavebná sporiteľňa VÚB-Wüstenrot, a. s. so špecifickou bankovou licenciou.

História spoločnosti Wüstenrot 
V roku 1921 založil Georg Kropp prvú stavebnú sporiteľňu v kontinentálnej Európe s názvom Združenie priateľov. Jej hlavným sídlom sa stalo mesto Wüstenrot a vo forme družstevnej spoločnosti svoje pôsobenie odštartovala aj v susednom Rakúsku, a to v roku 1925.

Wüstenrot sa začal so životným poistením spájať v roku 1973, kedy bola založená životná poisťovňa s názvom Wüstenrot Versicherung GmbH. Až v roku 2001 Wüstenrot Versicherung a Volksfürsorge Jupiter Versicherung spojili svoje sily, vďaka čomu sa stali jedným z lídrov vo svete poistenia.

Wüstenrot na Slovensku 
Spoločnosť Wüstenrot vstúpila na slovenský trh v roku 1993, a to výlučne len v oblasti stavebného sporenia. O dva roky neskôr do svojho portfólia zaradila aj poskytovanie úverov na bývanie, vďaka čomu sa stala jedným z prvých poskytovateľov financovania vlastného bývania.

Wüstenrot životná poisťovňa otvorila na Slovensku svoje brány v roku 1998 a v roku 2003 sa rozhodnutím kúpiť Univerzálnu bankovú poisťovňu dostala aj na trh neživotného poistenia s novým názvom Wüstenrot poisťovňa, a. s.

Na začiatku roka 2004 sa kvôli zmene akcionárov mení názov Stavebnej sporiteľne VÚB-Wüstenrot na nové obchodné meno Wüstenrot stavebná sporiteľňa, a. s.

Produkty 
Stavebné sporenie:

Stavebné sporenie je účelové sporenie, ktorého cieľom je získať finančný základ pre kúpu vlastnej nehnuteľnosti alebo jej rekonštrukcie. Wüstenrot stavebná sporiteľňa, a. s. momentálne ponúka v rámci stavebného sporenia dva produkty.

Prémiové stavebné sporenie poskytuje atraktívnu W-prémiu 4,2 % pri dohodnutej dobe sporenia na 9 rokov, základné úročenie 0,3 % p.a. počas trvania dohodnutej doby splácania a aktuálne 2,5 % štátnu prémiu (podľa podmienok platných v roku 2020). Okrem zaujímavého úročenia ponúka toto stavebné sporenie celý rad benefitov, ako možnosť získať cestovné poistenie v prípade realizácie vkladu na účet stavebného sporenia min. 40 €, 100 % zľava z poplatku za vedenie sporiteľského účtu a možnosť získania garantovaného a výhodného stavebného úveru.

Sporenie Wklad Garant je krátkodobé sporenie s variabilnou dĺžkou sporenia, ktoré je bez akýchkoľvek poplatkov, dáva klientovi možnosť predčasného výberu a garantovaný úrok počas celej doby sporenia.
Poistenie:
Poistenie je efektívna forma tvorby a prerozdelenia peňažných fondov, ktorú vykonáva poisťovňa na základe poistných vzťahov. Je to prostriedok, ktorým sa straty niekoľkých poistených rozložia na všetkých poistených. Tento produkt tak dokáže ochrániť to, na čom klientovi najviac záleží. Wüstenrot poisťovňa, a. s. ponúka obrovské množstvo rôznych životných aj neživotných poistení, ako Cestovné poistenie, Životné poistenie, Poistenie auta, Poistenie majetku, Poistenie podnikateľov, Poistenie právnej ochrany, Poistenie zodpovednosti pre zamestnancov, Individuálne zdravotné poistenie, Poistenie straty zdroja príjmu a Pripoistenie ku študentskému fondu.

 Úvery:

Úver je poskytnutie peňažných prostriedkov zo strany jednej osoby do určitej sumy v prospech inej osoby s podmienkou, že dlžník poskytnuté peňažné prostriedky po čase vráti a prípadne aj zaplatí úroky alebo inú náhradu. V rámci značky Wüstenrot nájdete v ponuke tri typy úverových produktov, a to Úver so zabezpečením nehnuteľnosťou, Úver bez zabezpečenia nehnuteľnosťou a Medziúvery Rekofond pre bytové domy.

Významné míľniky 
1993: Založenie stavebnej sporiteľne
1998: Založenie poisťovne a kolaudácia budovy ústredia stavebnej sporiteľne
1999: Vlastná webová stránka spoločnosti
2000: Možnosť sporenia aj pre právnické osoby
2002: Aktualizácia a rozšírenie portfólia produktov a služieb
2003: Získanie univerzálnej licencie pre životné aj neživotné poisťovne a zmena názvu
2006: Získanie certifikátu kvality Slovak Gold
2008: 15. výročie stavebnej sporiteľne a 10. výročie poisťovne
2009: Ocenenie poisťovne cenami Sibaf Award, JCI Slovakia, Slovak Gold Exclusive, Zlatá minca
2012: Zmena loga a korporátnej identity značky
2014: Zavedenie služby Card pay pri online uzavretí zmluvy
2017: Vytvorenie samostatného digitálneho oddelenia
2018: 25. výročie sporiteľne a 20. výročie poisťovne a spustenie klientskeho portálu Môj Wüstenrot

Orgány spoločnosti  
 Dozorná rada Wüstenrot poisťovňa, a. s.

 Gerald Hasler – predseda 
 Susanne Riess – členka 
 Roman Andersch – člen 
 Andreas Grünbichler – člen

 Dozorná rada Wüstenrot stavebná sporiteľňa, a. s.

 Andreas Grünbichler – predseda
 Susanne Riess – členka
 Gerald Hasler – člen

 Predstavenstvo
 Marián Hrotka – predseda
 Klaus Wöhry – člen
 Christian Sollinger – člen

Pozri aj  
 Teatro Wüstenrot

Externé odkazy 
 – oficiálna stránka

Poisťovne na Slovensku
Banky na Slovensku
Podniky založené v 1993